rejauldu/bengali-wikipedia huggingface dataset:
নীলিম কুমার (; ) অসমের একজন কবি ও ঔপণ্যাসিক। আধুনিক অসমীয়া কবিতার জগতে তিনি অত্যন্ত জনপ্রিয় কবি।http://pratilipi.in/nilim-kumar/, আহরণ ৬.১০.২০১১ তার প্রকৃত নাম হেমেন কুমার শর্মা। ১৯৬২ সালে বরপেটার পাঠশালায় তিনি জন্মগ্রহণ করেন। পাঠশালায় তার শৈশব জীবন অতিবাহিত হয়। তিনি কর্মসূত্রে একজন সরকারি চিকিৎসক। ১৯৮৪ সালে তার কবি জীবন আরম্ভ হয়। ১৯৯১ সালে তিনি পুষ্পাঞ্জলির (রিজু) সহিত বিবাহ করেন। তাদের ২টি কন্যা সন্তান ফুটুকী ও মিসিকি।  সাহিত্য কর্ম ১৯৮৫ সালে নীলিম কুমারের প্রথম কবিতা প্রকাশিত হয়। ১৯৯৪ সালে প্রকাশিত অপ্রজনন কবিতার মাধ্যমে তিনি চর্চায় আসেন। বর্তমান পর্যন্ত তিনি ১৮টি পুস্তক রচনা করেছেন। তাছাড়াও তিনি ২টি উপন্যাস রচনা করেছেন। তিনি  রচনার মাধ্যমে অসম তথা ভারতে সুনাম অর্জন করেছেন ও  তিনি উদয় ভারতী রাষ্ট্রীয় পুরস্কার প্রাপ্ত করেছেন।Maitreyee Boruah, Poet mulls nursery for bards, Telegraph India, Saturday, October 14, 2006, আহরণ ৬.১০.২০১১ ফার্সি,ইংরেজি, নেপালি, হিন্দি, বাংলা, উড়িয়া, মারাঠি, গুজরাতি, কন্নড়, ও পাঞ্জাবি ইত্যাদি বিভিন্ন ভাষায় তার রচিত কবিতা অনুবাদিত হয়েছে।  ২০০৫ সালে তিনি ব্রহ্মপুত্রের পারে কবি সন্মিলন অনুষ্ঠিত করে ৮০জন কবিকে কবিতা লেখার শিক্ষা প্রদান করেন। ২০০৬ সালে তিনি অসমে কবিতা বিদ্যালয় স্থাপন করার প্রস্তাব দেন। তার জনপ্রিয় কবিতা ধুনিয়া তিরোরাবোর-এর আধারে ২০১১ সালে একই নামে একটি অসমীয়া চলচ্চিত্র নির্মাণ করা হয়।http://www.rupaliparda.com/english/dhunia%20_tiruta.htm , সংগ্রহীত ৬.১০.২০১১  প্রকাশিত কাব্যগ্রন্থ  আচিনার অসুখ  বারী কোঁয়র  পানীত ঢৌ ঢৌবোর মাছ   স্বপ্নর রেলগাড়ী  শেলুয়ৈ গধূলি   ম‍ই তোমালোকর কবি  কবিতা সমগ্র (১)   কবিতা সমগ্র (২)   ধুনীয়া তিরোতাবোর আরু অন্য কবিতা  কাইলৈর পরা আপোনাক ভাল পাম, আজি যে এরাব নোয়ারা ব্যস্ততা  নীলিম কুমারর প্রেমর কবিতা  জোনাক ভালপোয়া তিরোতাজনী   আমার আকাশত চারিজনী জোন  নরকাসুর   এদিন তোমার ঘরলৈ যাম, তোমার য'ত জন্ম হৈছিল সেই দুখর ঘরটো চাই আহিম কোনে কাক কৈছিল  নীলিম কুমারর প্রিয় কবিতা  টোপনির বাগিছা  Prostitute Moon and other poems  প্রকাশিত উপন্যাস   মাখিত উরি ফুরা চিত্রকর  আকাশ এপার্টমেণ্ট  পুরস্কার মানব সম্পদ উন্নয়ন মন্ত্রালয়ের ফেলশ্বিপ উদয় ভারতী রাষ্ট্রীয় কবিতা পুরস্কার  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:অসমীয়া সাহিত্যিক বিষয়শ্রেণী:১৯৬২-এ জন্ম
বাকেরগঞ্জ পৌরসভা বাংলাদেশের বরিশাল জেলার বাকেরগঞ্জ উপজেলার স্থানীয় সরকার সংস্থা। ১৯৯০ সালে পৌরসভাটি প্রতিষ্ঠিত হয়।  এটি একটি ক শ্রেণীর পৌরসভা এবং বরিশাল-৬ আসনের অন্তর্গত নির্বাচনী এলাকা।   ইতিহাস ১৯৯০ সালে বাকেরগঞ্জ পৌরসভা প্রতিষ্ঠিত হয়।  এ পৌরসভায় ৫০ কিলোমিটার সড়কের মধ্যে ৪০ কিলোমিটার সড়ক পাকা এবং ১০ কিলোমিটার সড়ক কাঁচা।  প্রশাসনিক অবকাঠামো বাকেরগঞ্জ পৌরসভার আয়তন ৬.২৫ বর্গ কিলোমিটার। এর উত্তরে বাকেরগঞ্জ উপজেলার অন্তর্গত রঙ্গশ্রী ইউনিয়ন, পূর্বে কলসকাঠী, দক্ষিণে ভরপাশা এবং পশ্চিমে রঙ্গশ্রী ও গারুড়িয়া ইউনিয়ন অবস্থিত। ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী বাকেরগঞ্জ পৌরসভার মোট জনসংখ্যা ১৫,৪১৮ জন। এর মধ্যে পুরুষ ৭,৬৪৪ জন এবং মহিলা ৭,৭৭৪ জন। মোট পরিবার ৩,৩৯৫টি।   শিক্ষা  ২০১১ সালের আদমশুমারি অনুযায়ী বাকেরগঞ্জ পৌরসভার সাক্ষরতার হার ৭৬.৭%।  চেয়ারম্যান ও মেয়রগণের তালিকা মাহবুব আলম নাসরীন জাহান রত্না মো: লোকমান হোসেন ডাকুয়া  উল্লে­খযোগ্য স্থান ও স্থাপনা বাকেরগঞ্জ সর্বজনীন শ্রী শ্রী দূর্গা মন্দির, বাকেরগঞ্জ বন্দর। কলসকাঠী জমিদার বাড়ি পাদ্রিশিবপুর গির্জা চরামদ্দী মুঙ্গাখাঁন জামে মসজিদ  তথ্যসূত্র   বহিঃসংযোগ   বিষয়শ্রেণী:বরিশাল জেলার পৌরসভা
রকস্টার ইমতিয়াজ আলী পরিচালিত ২০১১ সালের ভারতীয় হিন্দি ভাষার সঙ্গীতধর্মী প্রণয়মূলক-নাট্য চলচ্চিত্র। ছবির কাহিনী লিখেছেন যৌথভাবে ইমতিয়াজ আলী ও মুয়াজ্জেম বেগ। ছবিটি প্রযোজনা করে ইরোস ইন্টারন্যাশনাল লিমিটেড ও শ্রী আস্তাবিনায়ক সিনে ভিশন লিমিটেড। এতে নাম ভূমিকায় অভিনয় করেছেন রণবীর কাপুর এবং অন্যান্য ভূমিকায় অভিনয় করেছেন নার্গিস ফাখরি, অদিতি রাও হায়দারী, শাম্মী কাপুর প্রমুখ। ছবিতে জনার্দন জখর ওরফে জেজে বা জর্দানকে তার আদর্শ জিম মরিসনের মত রকস্টার হওয়ার স্বপ্ন দেখে।  চলচ্চিত্রটি ২০১১ সালের ১১ নভেম্বর ভারতে মুক্তি পায়। ছবিটি রণবীর কাপুরের অভিনয় ও এ. আর. রহমানের সঙ্গীতের জন্য ইতিবাচক ও কাহিনীর জন্য মিশ্র সমালোচনা লাভ করে। চলচ্চিত্রটি বক্স অফিসেও সফল হয় এবং ৬০ কোটি রুপি ব্যয়ে নির্মিত ছবিটি বিশ্বব্যাপী ১০৮ কোটি রুপি আয় করে।  কুশীলব  রণবীর কাপুর - জনর্দন "জর্ডান" যকর  নার্গিস ফাখরি - হীর কৌল  শাম্মী কাপুর - ওস্তাদ জামিল খান  অদিতি রাও হায়দারী - শীনা  পীযূষ মিশ্র - দিংরা  কুমুদ মিশ্র - খতানা  মৌফিদ আজিজ - জয়  শেরনাজ পটেল - নীনা কৌল, হীরের মা  শরদ শর্মা - বিরাট কৌল, হীরের বাবা  জয়দীপ আহলাওয়াত - জনর্দনের বড় ভাই  শ্রেয়া নারায়ণ - জনর্দনের ভাবী  সনজনা সাংঘী - ম্যান্ডি কৌল, হীরের ছোট বোন  সঙ্গীত  রকস্টার চলচ্চিত্রের গানের সুর ও সঙ্গীত পরিচালনা করেছেন এ. আর. রহমান। গীত রচনা করেছেন ইরশাদ কামিল। ছবিতে ১৪টি গান রয়েছে। গানসমূহ ২০১১ সালের ৩০ সেপ্টেম্বর টি-সিরিজ-এর ব্যানারে প্রকাশিত হয়।  গানের তালিকা  মূল্যায়ন সমালোচকদের প্রতিক্রিয়া রেডিফ-এর রাজা সেন ছবিটিকে ৪/৫ প্রদান করে বলেন, "রকস্টারের কাহিনী সাধারণ, কখনো কখনো অনুমেয়, তবে পরিচালক ইমতিয়াজ আলী নিপুণভাবে তা বর্ণনা করেছেন।" ডেইলি নিউজ অ্যান্ড অ্যানালাইসিসের অনিরুদ্ধ গুহ ছবিটিকে ৪/৫ প্রদান করে বলেন, "এর ধাপে ধাপে চরম অবস্থার দিকে অগ্রগতি আপনার চাওয়ার আগ্রহ বৃদ্ধি করে।"  পুরস্কার ও মনোনয়ন  তথ্যসূত্র  বহিঃসংযোগ      বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১১-এর চলচ্চিত্র বিষয়শ্রেণী:২০১০-এর দশকের প্রণয়ধর্মী নাট্য চলচ্চিত্র বিষয়শ্রেণী:২০১০-এর দশকের সঙ্গীতধর্মী চলচ্চিত্র বিষয়শ্রেণী:ইমতিয়াজ আলী পরিচালিত চলচ্চিত্র বিষয়শ্রেণী:এ. আর. রহমান সুরারোপিত চলচ্চিত্র বিষয়শ্রেণী:ভারতীয় অরৈখিক আখ্যান চলচ্চিত্র বিষয়শ্রেণী:চেক প্রজাতন্ত্রে ধারণকৃত চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:ভারতীয় সঙ্গীতধর্মী চলচ্চিত্র বিষয়শ্রেণী:সঙ্গীত ও সঙ্গীতজ্ঞ সম্পর্কে চলচ্চিত্র বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র বিষয়শ্রেণী:জম্মু ও কাশ্মীরের পটভূমিতে চলচ্চিত্র বিষয়শ্রেণী:দিল্লির পটভূমিতে চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:শ্রীনগরে ধারণকৃত চলচ্চিত্র
আল-সালাম মসজিদ (এছাড়াও আরবীয় সাংস্কৃতিক কেন্দ্র নামে পরিচিত) ইউক্রেনের ওডেসায় অবস্থিত একটি মসজিদ। সংস্কৃতি কেন্দ্র এবং মসজিদটি ২০০১ সালের জুন মাসে আনুষ্ঠানিকভাবে উদ্বোধন করা হয়েছে।   ইতিহাস  বাম|থাম্ব|222x222পিক্সেল| মসজিদে প্রবেশের পথ। ওডেসা মুসলমানদের একটি প্রাচীন ঐতিহ্যবাহী শহর। ওডেসা শহরটি হাদজিবি নামে পরিচিত একটি প্রাচীন (তাতার) বসতির জায়গায় নির্মিত হয়েছিল। এই বন্দোবস্তটি ১২৪০ সালে ক্রিমিয়ার খান হাকাবে দ্বারা প্রতিষ্ঠিত হয়েছিল এবং মূলত তার নামানুসারে হাকাবে (হাদজিবি হিসেবে পরিচিত) নামকরণ করা হয়েছিল। (ইউক্রেনের ভাষায়)  প্রখ্যাত স্থপতি কারবালাই সাফিখান কারাবাখি দ্বারা নির্মিত এই মসজিদটি শহরের কেন্দ্রস্থলে অবস্থিত এবং এর পাশে একটি মুসলিম কবরস্থানও ছিল। সোভিয়েত শক্তির আগমনের সাথে সাথে ওডেসা মুসলমানদের জীবন নাটকীয়ভাবে পরিবর্তিত হয়। তাতার মোল্লা সাবিরজায়ান সাফারকে গুলি করার পর এই মসজিদটি বন্ধ করে দেওয়া হয় এবং পরবর্তীতে ধ্বংস করে দেয়া হয়। এর পাশাপাশি মুসলিম কবরস্থানও ভেঙে ফেলা হয়েছিল।(ইউক্রেনের ভাষায়)  ২০০১ সালে আরবীয় সাংস্কৃতিক কেন্দ্রটি সিরিয়ার ব্যবসায়ী কিভান আদনানের ব্যয়ে পুনরায় নির্মিত হয়েছে। বর্তমানে কেন্দ্রটি বয়স বা জাতীয়তা নির্বিশেষে প্রত্যেককে আরবি শেখানোর জন্য একটি মুক্ত বিদ্যালয় এবং গ্রন্থাগার পরিচালনা করে।(ইউক্রেনের ভাষায়)   তথ্যসূত্র    বহিঃসংযোগ   বিষয়শ্রেণী:ইউক্রেনের মসজিদ বিষয়শ্রেণী:২১শ শতাব্দীর মসজিদ
কেজিএফ: চ্যাপ্টার ওয়ান হচ্ছে ২০১৮ সালের ভারতীয় কন্নড় ভাষার পর্যায়কালীন মারপিট চলচ্চিত্র একই নামের চলচ্চিত্রের সাউন্ডট্র‍্যাক অ্যালবাম।  কেজিএফ: চ্যাপ্টার ওয়ান (অরিজিনাল মোশন পিকচার সাউন্ডট্র‍্যাক)  উন্নয়ন ও মুক্তি  চলচ্চিত্রটির সুর, সঙ্গীতায়োজন ও আবহসঙ্গীত পরিচালনা করেছেন রবি বাসরুর। কন্নড়, তামিল, তেলুগু এবং মালয়ালম ভাষার সংস্করণের সাউন্ডট্র‍্যাক অ্যালবামটির অডিও সত্ত্ব কিনে নেয় লাহারি মিউজিক, রেকর্ড পরিমাণ  কোটি দিয়ে কিনে বাহুবলী: দ্য কনক্লুশনের করা পূর্ববর্তী রেকর্ডটি তারা ভেঙে ফেলে, এছাড়া সাউন্ডট্র‍্যাক অ্যালবামটির হিন্দি সংস্করণের সত্ত্ব অর্জন করে টি-সিরিজ। চলচ্চিত্রের সবগুলো গানই একক হিসাবে মুক্তি পায়। চলচ্চিত্রের প্রথম একক "সালাম ভাই", ২০১৮ সালের ৪ ডিসেম্বর কন্নড়, তামিল, তেলুগু ও মালয়ালম ভাষায় মুক্তি পায়, পরে ২০১৮ সালের ৭ ডিসেম্বর এটি হিন্দিতে মুক্তি দেয়া হয়। তনিষ্ক বাগচি "গলি গলি" গানের হিন্দি সংস্করণটি ত্রিদেব চলচ্চিত্র থেকে পুনঃনির্মাণ করেন। তনিষ্ক বাগচী। একক এই গানটিতে কণ্ঠ দেন নেহা কক্কড় যা ২০১৮ সালের ১৩ ডিসেম্বর মুক্তি পায়। ১৯৭০ সালের পরোপকারী চলচ্চিত্রের উপেন্দ্র কুমারের "জোকায়ে" গানটি পুনঃনির্মাণ করেন রবি বাসরুর, এবং গানটি একক হিসাবে ২০১৮ সালের ১৫ ডিসেম্বর সব ভাষায় মুক্তি পায়। সম্পূর্ণ সাউন্ডট্র‍্যাক অ্যালবামটি লাহাড়ী মিউজিক ২০১৮ সালের ১৯ ডিসেম্বর কন্নড়, তামিল, তেলুগু ও মালয়ালম ভাষায় মুক্তি পায়, এবং এটি হিন্দিতে ২০১৮ সালের ২৬ ডিসেম্বর টি-সিরিজে মুক্তি পায়। ডি. ইম্মান গানের অতিরিক্ত সংখ্যা এবং কারাওকে সংস্করণ সরবরাহ করেন, যা ৯ জানুয়ারী ২০১৯-এ সাউন্ডট্র্যাড অ্যাক অ্যালবামের অংশে যুক্ত হয়।   গানের তালিকা   কন্নড়  রবি বাসরুর "জোকায়ে" গানটি ১৯৭০ সালের চলচ্চিত্র পরোপকারী থেকে পুনঃ তৈরী করেন, যার আসল গানটি সুরারোপিত করেন উপেন্দ্র কুমার, সঙ্গে গীত রচনা করেন চি. উদয়া শঙ্কর ও আর. এন. জয়াগোপাল এবং গানটি গান এল. আর. এশ্বারী। পুনঃনির্মিত সংস্করণটি গান আইরা আচার্য।   হিন্দি  "গলি গলি" গানটি ১৯৮৯ সালের ত্রিদেব চলচ্চিত্র থেকে নেয়া, গানটি মূলত কল্যাণজী-আনন্দজী সুরারোপিত ও গীত রচনা করেছেন আনন্দ বক্ষী। এটি পুনঃনির্মাণ করেন তনিষ্ক বাগচী, সঙ্গে অতিরিক্ত গীত সংযোজন করেছেন রেশমি বিরাগ।   তেলুগু    তামিল    মালয়ালম   কেজিএফ: চ্যাপ্টার ওয়ান (মোশন পিকচার থেকে আবহসঙ্গীত)  চলচ্চিত্রটির আবহসঙ্গীত দর্শক ও সমালোচক দ্বারা উভয় মহলে প্রশংসিত হয়। এরপর, চলচ্চিত্রটির মূল সাউন্ডট্র‍্যাকটি ২টি খণ্ডে মুক্তি পায়: মূল সাউন্ডট্র‍্যাকের ১নং খণ্ডটি ২০১৯ সালের ১০ সেপ্টেম্বর মুক্তি পেয়েছিলো, এবং ২নং খণ্ডটি ২০১৯ সালের ১২ অক্টোবর মুক্তি পায়। মূল সাউন্ডট্র‍্যাকটির দুটি খণ্ডই ইউটিউবে এবং সবগুলো আধুনিক সঙ্গীত সম্প্রচার মাধ্যমেও মুক্তি পায়।   ভলিউম ১    ভলিউম ২   তথ্যসূত্র  বিষয়শ্রেণী:কন্নড় চলচ্চিত্রের সাউন্ডট্র‍্যাক বিষয়শ্রেণী:তামিল চলচ্চিত্রের সাউন্ডট্র‍্যাক বিষয়শ্রেণী:তেলুগু চলচ্চিত্রের সাউন্ডট্র‍্যাক বিষয়শ্রেণী:মালয়ালম চলচ্চিত্রের সাউন্ডট্র‍্যাক বিষয়শ্রেণী:হিন্দি চলচ্চিত্রের সাউন্ডট্র‍্যাক বিষয়শ্রেণী:২০১৮-এর সাউন্ডট্র‍্যাক
ড্যানিয়েল হোভে ক্যালহাউন (২৪ নভেম্বর, ১৯২৭ - ২৩ মার্চ, ২০১৯) ছিলেন একজন মার্কিন ইতিহাসবিদ। ১৯৬৭ সালের গুগেনহাইম ফেলো হিসেবে তাঁর রচনার মধ্যে রয়েছে দ্য আমেরিকান সিভিল ইঞ্জিনিয়ার (১৯৬০), প্রফেশনাল লাইভস ইন আমেরিকা (১৯৬৫), দ্য ইন্টেলিজেন্স অফ আ পিপল (১৯৭৩)। তিনি বিশ বছরেরও বেশি সময় ধরে ক্যালিফোর্নিয়া বিশ্ববিদ্যালয়ের ডেভিসে অধ্যাপক ছিলেন এবং ১৯৮২ থেকে ১৯৮৩ সাল পর্যন্ত সোসাইটি ফর হিস্টোরিয়ানস অফ দ্য আর্লি আমেরিকান রিপাবলিক-এর সভাপতি ছিলেন।   জীবনী  ড্যানিয়েল হোভে ক্যালহাউনের জন্ম ১৯২৭ সালের ২৪ নভেম্বর টেনেসির ব্রাউনসভিলে, এবং তিনি বড় হয়েছিলেন রোজেনওয়াল্ড স্কুল চত্বরে, যেখানে তাঁর বাবা কাজ করতেন। ন্যাশভিলের ইউনিভার্সিটি স্কুল (তখন পিবডি ডেমোনস্ট্রেশন স্কুল নামে পরিচিত) এবং ইয়েল বিশ্ববিদ্যালয়ে (যেখানে তিনি ১৯৫২ সালে ইতিহাসে স্নাতক ডিগ্রি অর্জন করেন) পড়াশোনা করার পর, তিনি জনস হপকিন্স বিশ্ববিদ্যালয়ে যান। ১৯৫৬ সালে সেখানে তিনি পিএইচডি ডিগ্রি অর্জন করেন; তাঁর ডক্টরেট গবেষণাপত্র ছিল দ্য আমেরিকান সিভিল ইঞ্জিনিয়ার্স, ১৭৯২-১৮৪৩।  তিনি প্রিন্সটন বিশ্ববিদ্যালয় (১৯৫৬-১৯৫৮), কলম্বিয়া বিশ্ববিদ্যালয় (১৯৫৮-১৯৫৯) এবং হার্ভার্ড বিশ্ববিদ্যালয়ে (১৯৫৯-১৯৬৬) একজন প্রশিক্ষক এবং প্রভাষক হিসেবে কাজ করেছিলেন। ১৯৬২ সালে হার্ভার্ড বিশ্ববিদ্যালয়ে তিনি সহকারী অধ্যাপক হিসেবে পদোন্নতি পান। ১৯৬৬ সালে, তিনি ক্যালিফোর্নিয়া বিশ্ববিদ্যালয়, ডেভিসে (ইউসি ডেভিস) কাজ শুরু করেন এবং ইতিহাসের সহকারী অধ্যাপক হন। ১৯৬৭ সালে, "১৭৫০-১৮৭০ সালের আমেরিকান সমাজের পরিবর্তিত বৌদ্ধিক স্তরের অধ্যয়নের জন্য" তাঁকে গুগেনহেইম ফেলোশিপ প্রদান করা হয়। তিনি ১৯৮২ থেকে ১৯৮৩ সাল পর্যন্ত সোসাইটি ফর হিস্টোরিয়ানস অফ দ্য আর্লি আমেরিকান রিপাবলিক-এরসভাপতি ছিলেন তিনি ১৯৯১ সালে ইউসি ডেভিস থেকে অবসর গ্রহণ করেন এবং পরে প্রফেসর এমিরিটাস হন।  তিনি দ্য আমেরিকান সিভিল ইঞ্জিনিয়ার (১৯৬০), প্রফেশনাল লাইভস ইন আমেরিকা (১৯৬৫), দ্য এডুকেটিং অফ আমেরিকানস (১৯৬৯), দ্য ইন্টেলিজেন্স অফ আ পিপল (১৯৭৩), ওয়ার্কিং ভিউজ অন দ্য ওয়ান-পার্টি রোড (১৯৮৬), পপুলার চ্যালেঞ্জ: রোডস টুওয়ার্ডস সিভিল ওয়ার ইন নর্থ আমেরিকা (১৯৯৫); এবং "দ্য ৪৭": আমেরিকান ওয়ার ইন মেক্সিকো (১৯৯৮) -র মতো বেশ কয়েকটি বই লিখেছেন। আরও তিনটি পাণ্ডুলিপি ছিল যা তাঁর মৃত্যুর সময় পর্যন্ত প্রকাশিত হয়নি। তিনি একবার আমেরিকান আইন এবং সহিংসতা সম্পর্কে তাঁর কোর্সের জন্য প্রাথমিক উৎসগুলির নিজস্ব সম্পাদিত খণ্ড তৈরি করেছিলেন।  ক্যালহাউন সমকামী ছিলেন এবং সান ফ্রান্সিসকো বে এরিয়ার এলজিবিটিকিউ সম্প্রদায়ের অংশ ছিলেন। তিনি শখের বশে নৌকা চালাতেন এবং সমুদ্রের দৃশ্য আঁকতেন।  ২০১৯ সালের ২৩শে মার্চ, ক্যালহাউন ক্যালিফোর্নিয়ার সান্তা রোসায় মারা যান। তাঁর বয়স হয়েছিল ৯১ বছর। ইউসি ডেভিসে ড্যানিয়েল এইচ. ক্যালহাউন গবেষণামূলক পুরস্কারের নামকরণ তাঁর নামে করা হয়েছে।   গ্রন্থপঞ্জি    আমেরিকান সিভিল ইঞ্জিনিয়ার (১৯৬০)  প্রফেশনাল লাইভস ইন আমেরিকা (১৯৬৫)  দ্য ইন্টেলিজেন্স অফ আ পিপল (১৯৭৩)   তথ্যসূত্র   বিষয়শ্রেণী:সমকামী শিক্ষায়তনিক বিষয়শ্রেণী:মার্কিন সমকামী লেখক বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন ইতিহাসবিদ বিষয়শ্রেণী:২০১৯-এ মৃত্যু বিষয়শ্রেণী:১৯২৭-এ জন্ম
থাম্ব|মেক্সিকোর Plaza de la Constitución (The Zocalo) মেক্সিকো সিটির ঐতিহাসিক কেন্দ্র হচ্ছে মেক্সিকোর, মেক্সিকো সিটি শহর এবং এর আশেপাশের এলাকা। যা স্প্যানিশে Centro বা Centro Histórico নামে পরিচিত। Zócalo বা এখানকার  প্রধান স্থাপত্যের দিকে তাকালে বোঝা যাবে, এটা চারিদিকে অসংখ্য ব্লক জুড়ে বিস্তৃত। Alameda Central পার্ক  Zócalo এর সবচেয়ে নিকটবর্তি স্থাপনা, যা  Zócalo এর পশ্চিম দিকে অবস্থিত।  Zocalo হচ্ছে ল্যাটিন আমেরিকার সবথেকে বৃহত্তম স্থাপনা।  এটি একসাথে প্রায় ১০০,০০০ জনকে ধারণ করতে সক্ষম।  শহরের এই অংশটি প্রায় ৯ বর্গ কিলোমিটার এবং ৬৬৮ টি ব্লক জুড়ে অবস্থিত। এতে প্রায় ৯,০০০ টি দালান রয়েছে। যার মধ্যে ১,৫৫০ টি দালান ঐতিহাসিক হিসাবে ঘোষিত। যার অধিকাংশ দালানগুলো ষোল শতাব্দী থেকে বিশ শতাব্দির মধ্যে স্থাপন করা হয়েছিল। সংরক্ষণের জন্য একে দুইটি অংশে ভাগ করা হয়েছে। ১ম অংশে আদি-স্পেনীয় সিটি থেকে বড়লাটের সময় এবং এর স্বাধীনতালাভ করার আগপর্যন্ত গড়ে ওঠা স্থাপনাগুলিকে, এবং ২য় অংশে অন্যান্য সকল স্থাপনা যেগুলো ১৯ শতকের শেষের দিকে গড়ে উঠেছে অন্তরভুক্ত করা হয়েছে । যা স্থাপত্য এবং সাংস্কৃতিক ঐতিহ্য রক্ষার জন্য সংরক্ষণ করা অপরিহার্য।  এটা সেই স্থান যেখানে  Aztec Empire এর রাজধানী Tenochtitlán অবস্থিত ছিল, যা স্প্যানিশদের মাধ্যমে ধ্বংস হয়  এবং পরবর্তীতে স্পেনীয় রা বসতি স্থাপন করে, যা আধুনিক মেক্সিকো সিটি হিসাবে পরিচিত। এখানে Aztec সাম্রাজ্যের রাজধানী এবং নতুন স্প্যানিশ বসতির শাসনকেন্দ্র একই স্থানে হওয়ার কারণে শহরটিতে উভয় যুগের বেশিরভাগ স্থাপনা জাদুঘর গুলি  অবস্থিত, একারণেই এটি বিশ্বের একটি ঐতিহাসিক জায়গা হিসাবে স্থান দখল করে নিয়েছে।  তথ্যসূত্র  বিষয়শ্রেণী:মেক্সিকোর বিশ্ব ঐতিহ্যবাহী স্থান বিষয়শ্রেণী:ঐতিহাসিক পাড়া বিষয়শ্রেণী:মেক্সিকো সিটির নিকটবর্তী অঞ্চল বিষয়শ্রেণী:মেক্সিকো সিটির দর্শনীয় স্থান
জন লোথার ( সি. ১৬৮৪ – ১ জুলাই ১৭২৯) ছিলেন অ্যাকওয়ার্থ পার্কের একজন ইংরেজ জমির মালিক।  তিনি ছিলেন রাল্ফ লোথার এবং মেরি লসনের পুত্র এবং স্যার জন লোথারের নাতি, প্রথম ব্যারোনেট । তিনি ১৭২২ থেকে ১৭২৯ সাল পর্যন্ত পন্টেফ্র্যাক্টের বরোর সংসদ সদস্য ছিলেন, তার দ্বিতীয় চাচাতো ভাই স্যার উইলিয়াম লোথার, ১ম ব্যারোনেটের সাথে এবং প্রায় চার মাস পরে তিনি মারা যান।   তথ্যসূত্র    নিম্ন বংশধর 2   বিষয়শ্রেণী:লোথার পরিবার বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:১৭২৯-এ মৃত্যু বিষয়শ্রেণী:১৬৮০-এর দশকে জন্ম বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য
রবার্ট অ্যান্থনি গ্লিসন (; জন্ম: ৬ ডিসেম্বর, ১৮৭৩ - মৃত্যু: ২৭ সেপ্টেম্বর, ১৯১৯) কেপ প্রদেশের পোর্ট এলিজাবেথ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেন। দলে তিনি মূলতঃ কার্যকরী ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন রবার্ট গ্লিসন।   প্রথম-শ্রেণীর ক্রিকেট  ১৮৯৩-৯৪ মৌসুম থেকে ১৯০৪-০৫ মৌসুম পর্যন্ত রবার্ট গ্লিসনের প্রথম-শ্রেণীর খেলোয়াড়ী জীবন চলমান ছিল। ১৮৯৪ সাল থেকে ১৯০৪ সাল পর্যন্ত রবার্ট গ্লিসনের প্রথম-শ্রেণীর খেলোয়াড়ী জীবন চলমান থাকলেও ১৮৯৭ থেকে ১৯০৩ সাল পর্যন্ত ছয় বছর খেলার জগৎ থেকে বিচ্ছিন্ন ছিলেন।  ইস্টার্ন প্রভিন্সের পক্ষে খেলোয়াড়ী জীবনের প্রথম ছয় বছর বেশ কার্যকারিতা প্রকাশ করেন। এ পর্যায়ে মার্চ, ১৮৯৪ সালে কেপ টাউনে ট্রান্সভালের বিপক্ষে সর্বোচ্চ ৬৭ রান তুলেন। এরপর, মার্চ, ১৮৯৭ সালে জোহেন্সবার্গে নাটালের বিপক্ষে ব্যক্তিগত সর্বোচ্চ ৭১ রান সংগ্রহ করেছিলেন। এছাড়াও, এ সময়েই ব্যক্তিগত সেরা বোলিং পরিসংখ্যান ৪/৯ লাভ করেন। মার্চ, ১৮৯৪ সালে কেপ টাউনে গ্রিকুয়াল্যান্ড ওয়েস্ট দলের বিপক্ষে এ সাফল্য পান।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রবার্ট গ্লিসন। ১৩ ফেব্রুয়ারি, ১৮৯৬ তারিখে পোর্ট এলিজাবেথে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  ১৮৯৫-৯৬ সালে লর্ড হকের নেতৃত্বে ইংল্যান্ড দল দক্ষিণ আফ্রিকা গমন করে। পোর্ট এলিজাবেথের সেন্ট জর্জেস পার্কে সিরিজের প্রথম টেস্ট খেলার জন্যে তিনি মনোনীত হন। প্রথম ইনিংসে মাত্র ৩ ও দ্বিতীয় ইনিংসে অপরাজিত এক রান তুলেছিলেন। পাশাপাশি দুইটি ক্যাচ তালুবন্দী করেছিলেন রবার্ট গ্লিসন। খেলায় তার অবদান আশাব্যঞ্জক না হওয়ায় সিরিজের বাদ-বাকী খেলাগুলোয় তাকে আর রাখা হয়নি।  তুলনামূলকভাবে স্বল্পকালীন জীবন অতিবাহিত করেন। ২৭ সেপ্টেম্বর, ১৯১৯ তারিখে ৪৫ বছর বয়সে কেপ প্রদেশের পোর্ট এলিজাবেথ এলাকায় রবার্ট গ্লিসনের দেহাবসান ঘটে। ১৯১৯ সালে তার মৃত্যু নথিবিহীন অবস্থায় ছিল। তার মৃত্যুর বিষয়ে উইজডেনে কোন শোকসংবাদ প্রকাশ করা হয়নি।   তথ্যসূত্র     World Cricketers - A Biographical Dictionary by Christopher Martin-Jenkins published by Oxford University Press (1996)   The Wisden Book of Test Cricket, Volume 1 (1877-1977) compiled and edited by Bill Frindall published by Headline Book Publishing (1995)   Who's Who of Cricketers by Philip Bailey, Philip Thorn & Peter Wynne-Thomas published by Hamlyn (1993)   আরও দেখুন   চার্লস হাইম  নিকোলাস থিউনিসেন  ফ্রি স্টেট ক্রিকেট দল  এক টেস্টের বিস্ময়কারী  দক্ষিণ আফ্রিকান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৭৩-এ জন্ম বিষয়শ্রেণী:১৯১৯-এ মৃত্যু বিষয়শ্রেণী:ইস্টার্ন প্রভিন্সের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:১৮৭২-এ জন্ম বিষয়শ্রেণী:গকেবেরহা থেকে আগত ক্রিকেটার
থাম্ব|280px|কচ স্নোফ্লেকের প্রথম চার ধাপ  থাম্ব|প্রথম সাত ধাপের অ্যানিমেশন  থাম্ব|কচ কার্ভ  কচ স্নোফ্লেক (বা কচ তারকা) একটি গাণিতিক রেখা এবং প্রথম দিকের একটি ফ্রাক্টাল। ১৯০৪ সালে একটি ফরাসি ভাষার জার্নালে (মূল ফরাসি শিরোনাম: "Sur une courbe continue sans tangente, obtenue par une construction géométrique élémentaire") সুয়েডীয় গণিতবিদ হেল্গে ভন কচ এই রেখা আবিষ্কার করেন। স্বল্প পরিচিত কচ কার্ভ বা কচ রেখাও স্নোফ্লেকের মতই, তবে এটি শুরু হয় সমবাহু ত্রিভুজের পরিবর্তে একটি সরলরেখা দিয়ে।  কচ তারকার গঠন একটি সরলরেখা নিয়ে শুরু হয় এবং পর্যয়ক্রমে নিচের নিয়ম অনুযায়ী সরল রেখাকে প্রতিস্থাপিত করা হয়।  প্রতিটি সরল রেখাকে তিনটি সমান ভাগে ভাগ করা হবে।  মাঝের অংশটিতে একটি সমবাহু ত্রিভুজ আকা হবে এবং ত্রিভুজটির মাথা বাইরের দিকে থাকবে।  ২য় ধাপে তৈরীকৃত ত্রিভুজের ভুমিস্থ সরলরেখা মুছে ফেলতে হবে।  এভাবে প্রতিস্থাপনের পর আকার দাড়াবে একটি ছয়কোনা তারকার মত।  কচ রেখার দৈর্ঘ্য অসীম কেননা প্রতি ধাপেই একটি রেখা থেকে চারটি নতুন রেখা তৈরি হয়। প্রতি ধাপে একটি রেখার দৈর্ঘ্য আগের ধাপের রেখার তিনভাগের একভাগ হয়। সুতরাং n ধাপের রেখার দৈর্ঘ্য হবে (4/3)n: এবং ফ্রাক্টাল মাত্রা হবে log 4/log 3 ≈ 1.26, যা রেখার মাত্রার (১) তুলনায় বড় কিন্তু পিয়ানোর ক্ষেত্র পুরক রেখার মাত্রার (২) থেকে কম।  কচ রেখা যদিও নিরবচ্ছিন্ন তবে কোথাও অন্তরকলনযোগ্য নয়।  কচ স্নোফ্লেকের দৈর্ঘ্য অসীম হলেও এর ক্ষেত্র সসীম। কচ স্নোফ্লেকের ক্ষেত্রফল হচ্ছে , যেখানে s হচ্ছে মূল ত্রিভুজের একবাহুর দৈর্ঘ্য।http://ecademy.agnesscott.edu/~lriddle/ifs/ksnow/ksnow.htm এ থেকে দেখা যাচ্ছে কচ স্নোফ্লেক মূল ত্রিভুজ থেকে মাত্র ৮/৫ গুণ বড় ক্ষেত্রফল দখল করে থাকে।   লিন্ডারমায়ের ব্যবস্থায় উপস্থাপন  কচ কার্ভকে নিচের গ্রামার দিয়ে প্রকাশ করা যায়।  অ্যালফাবেট : F ধ্রুবক : +, − অ্যাক্সিওম : F++F++F উৎপাদন সূত্র:  F → F−F++F−F  এখানে এখানে, F বোঝায় "এক একক সরলরেখা অঙ্কন", + বোঝায় "৬০° ডানে ঘুর্ণন", এবং - বোঝায় "৬০° বামে ঘুর্ণন" (দেখুন টার্টল গ্রাফিক্স)।   আরও দেখুন    List of fractals by Hausdorff dimension   তথ্যসূত্র   বিষয়শ্রেণী:ফ্র্যাক্টাল
মদিনা অঞ্চল (আরবি: مِنْطَقَة ْلْمَدِيْنَة ْلْمُنَوَّرَة, আল-মদিনা আল-মুনাওয়ারাহ) সৌদি আরবের একটি মিনতাকাহ (অঞ্চল), এটি দেশটির পশ্চিম দিকে লোহিত সাগরের উপকূলে অবস্থিত। এর আয়তন ১৫১,৯৯০ বর্গকিমি (৫৮,৬৮০ বর্গ মাইল) এবং জনসংখ্যা ২১,৩২,৬৭৯ (২০১৭ সালের আদমশুমারি), এটি সাতটি মুহাফাজাতে (গভর্নরেট) বিভক্ত:   গভর্নরেট  জনসংখ্যা  মদিনা  ৯,৯৫,৬১৯  আল হুনাকিয়াহ  ৫২,৫৪৯  মাহদ আল তাহাব  ৫৩,৬৮৭  আল-`উলা  ৫৭,৪৯৫  বদর  ৫৮,০৮৮  খাইবর  ৪৫,৪৮৯  ইয়ানবু আল বাহার  ২,৪৯,৭৯৭  আঞ্চলিক রাজধানী মদিনা ইসলামের দ্বিতীয় পবিত্রতম শহর। প্রদেশের অন্যান্য শহরগুলির মধ্যে রয়েছে ইয়ানবু আল বাহার এবং বদর হুনায়ন। এখানে ইউনেস্কোর বিশ্ব ঐতিহ্যবাহী স্থান মাদা’য়েন সালেহ অবস্থিত।   জনসংখ্যা    গভর্নর    মুহাম্মদ বিন আবদুলাজিজ (১৯২৪-১৯৬৫)     আবদুল মুহসিন বিন আব্দুলাজিজ (১৯৬৫-১৯৮৫)     আবদুল মাজেদ বিন আব্দুলাজিজ (১৯৮৬-১৯৯৯)     মুকরিন বিন আব্দুল আজিজ (১৯৯৯-২০০৫)    আব্দুল আজিজ বিন মজিদ (২০০৫-২০১৩)    ফয়সাল বিন সালমান বিন আবদুলাজিজ আল সৌদ (২০১৩ – বর্তমান)    আরও দেখুন    সারাওয়াত পর্বতমালা   হিজাজ পর্বতমালা   তিহামাহ   তথ্যসূত্র    বহিঃসংযোগ   আল মদিনা অফিসিয়াল ওয়েবসাইট আমিরাত  বিষয়শ্রেণী:সৌদি আরবের প্রদেশ বিষয়শ্রেণী:আরবি ভাষার লেখা থাকা নিবন্ধ
হপেইএই ম্যান্ডারিন চীনা ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। () গণপ্রজাতন্ত্রী চীনের একটি প্রদেশ। এটি দেশটির উত্তরভাগে অবস্থিত।  সংক্ষেপে এটিকে  "চি"  ("" ফিনিন: Jì) নামেও ডাকা হয়, কারণ আদিতে হপেই প্রদেশের দক্ষিণভাগ হান রাজবংশের চি প্রদেশের অংশ ছিল। "হপেই" কথাটির আক্ষরিক অর্থ "নদীর উত্তরে"। প্রদেশটি যে সম্পূর্ণভাবে হোয়াং হো বা পীত নদীর উত্তরে, সেটিই এই নাম দিয়ে নির্দেশ করা হয়েছে। Origin of the Names of China's Provinces ,  People's Daily Online.  ১৯২৮ সালে ছিলি প্রদেশটি বিলুপ্ত করে হপেই প্রদেশটি সৃষ্টি করা হয়।  বেইজিং ও থিয়েনচিন শহর দুটি হপেই প্রদেশ থেকে বিচ্ছিন্ন হয়ে সৃষ্টি হয়েছে। প্রদেশটির উত্তর-পূর্বে আছে লিয়াওনিং প্রদেশ, উত্তরে অন্তর্দেশীয় মঙ্গোলিয়া, পশ্চিমে শানশি প্রদেশ, দক্ষিণে হনান প্রদেশ এবং দক্ষিণ-পূর্বে শানতুং প্রদেশ। পূর্বে আছে পীত সাগরের বোহাই উপসাগর।  টীকা  তথ্যসূত্র  বিষয়শ্রেণী:চীনের প্রদেশ বিষয়শ্রেণী:গণপ্রজাতন্ত্রী চীনের প্রদেশ বিষয়শ্রেণী:হপেই
মজুনু () হচ্ছে ২০০১ সালে মুক্তিপ্রাপ্ত তামিল চলচ্চিত্র। রবিচন্দ্রের পরিচালনায় চলচ্চিত্রটিতে প্রশান্ত, রিঙ্কি খান্না, সোনু সুদ, রঘুবরণ, রতি অগ্নিহোত্রী এবং বিবেক ছিলেন। মারামারি এবং প্রণয়ধর্মীয় এই চলচ্চিত্রের সঙ্গীত পরিচালক ছিলেন একই বছরেই মুক্তিপ্রাপ্ত তামিল মিন্নালে এবং হিন্দি র‍্যাহনা হ্যায় তেরে দিল মেঁর সঙ্গীত পরিচালক হরিষ জয়রাজ, মিন্নালে ২০০১ সালের অন্যতম জনপ্রিয় তামিল চলচ্চিত্র ছিলো যার গানগুলো ছিলো আকাশছোঁয়া জনপ্রিয় তবে এই চলচ্চিত্রের গান তেমন একটা জনপ্রিয়তা না পেলেও প্রশান্ত আর রাজেশ খান্নার মেয়ে রিঙ্কি খান্নার অভিনয় মানুষের কিছুটা ভালো লেগেছিলো, কাহিনীও দর্শকরা অল্প একটু পছন্দ করেছিলো এবং 'মুদাল কানাভে' গানটি কিছুটা জনপ্রিয়তা পেয়েছিলো। চলচ্চিত্রটির অডিও সিডি বাজারে আসার অনুষ্ঠান উদ্বোধনে লারা দত্ত এসেছিলেন যিনি ২০০০ সালে সুন্দরী প্রতিযোগিতায় অংশ নিয়েছিলেন। অভিনয়ে প্রশান্ত - বসন্ত রিঙ্কি খান্না - হিনা সোনু সুদ - হিনার ভাই রতি অগ্নিহোত্রী - হিনার মা রঘুবরণ - গজপতি বিবেক - মনো তথ্যসূত্র  বহিঃসংযোগ  বিষয়শ্রেণী:তামিল ভাষার চলচ্চিত্র বিষয়শ্রেণী:২০০১-এর চলচ্চিত্র বিষয়শ্রেণী:২০০০-এর দশকের তামিল ভাষার চলচ্চিত্র বিষয়শ্রেণী:কলকাতায় ধারণকৃত চলচ্চিত্র বিষয়শ্রেণী:ভারতে সন্ত্রাসবাদ সম্পর্কে চলচ্চিত্র
নিকোলাই কনস্তান্টিনোভিচ রেরিখ (রাশিয়ান: Николай Константинович Рерих, জন্ম ৯ অক্টোবর ১৮৭৪ এবং মৃত্য ১৩ ডিসেম্বর ১৯৪৭), নিকোলাস রোরিখ/রোরিচ নামে বেশি পরিচিত নামে, ছিলেন একজন রাশিয়ান চিত্রশিল্পী, লেখক, প্রত্নতত্ত্ববিদ, থিওসোফিস্ট, দার্শনিক এবং জনপ্রিয় ব্যক্তিত্ব। তার শৈশবে তিনি রাশিয়ান সমাজে আধ্যাত্মিকতার উপর মনোনিবেশ করে রাশিয়ান প্রতীকবাদের দ্বারা প্রভাবিত হয়েছিলেন। তিনি হিপ্নোসিস এবং অন্যান্য আধ্যাত্মিক অনুশীলনগুলোতে আগ্রহী ছিলেন এবং তাঁর চিত্রগুলোর হিপ্নোটিক অভিব্যক্তি রয়েছে বলে ধারণা করা হয়।Nicholas Roerich: In Search of Shambala by Victoria Klimentieva, стр. 31Nicholas Roerich Museum    তথ্যসূত্র   বিষয়শ্রেণী:১৮৭৪-এ জন্ম বিষয়শ্রেণী:১৯৪৭-এ মৃত্যু বিষয়শ্রেণী:রুশ বৌদ্ধ বিষয়শ্রেণী:সেন্ট পিটার্সবার্গের লেখক বিষয়শ্রেণী:রুশ দার্শনিক বিষয়শ্রেণী:নতুন যুগের লেখক বিষয়শ্রেণী:হিমাচল প্রদেশের লেখক বিষয়শ্রেণী:ভারতে অভিবাসী বিষয়শ্রেণী:রুশ সাম্রাজ্য থেকে মার্কিন যুক্তরাষ্ট্রে অভিবাসী বিষয়শ্রেণী:২০শ শতাব্দীর রুশ চিত্রশিল্পী বিষয়শ্রেণী:রুশ পুরুষ চিত্রশিল্পী বিষয়শ্রেণী:জার্মান বংশোদ্ভূত রুশ ব্যক্তি বিষয়শ্রেণী:রুশ বিজ্ঞানী বিষয়শ্রেণী:ভারতে রুশ অভিবাসী